Գրիգորի Լանդսբերգ

Գրիգորի Սամուիլովիչ Լանդսբերգ (, ), խորհրդային ֆիզիկոս, ԽՍՀՄ ակադեմիկոս (1946)։

Կենսագրություն 
Ավարտել է (1913) Մոսկվայի համալսարանը և 1913-1915, 1923-1945, 1947-1951 թվականներին դասավանդել է նույն համալսարանում (1923 թվականից՝ պրոֆեսոր)։ 1934 թվականից աշխատել է ԳԱ ֆիզիկայի ինստիտուտում։ Աշխատանքները վերաբերում են օպտիկային ու սպեկտրոսկոպիային։ 1926 թվականին առաջինն է հետազոտել լույսի մոլեկուլային ցրումը բյուրեղներում։

Հայտնգործություններ 
1928 թ. Լանդսբերգը Ի. Մանդելշտամի հետ հայտնագործել է լույսի կոմբինացիոն ցրման երևույթը (Չ. Ռամանից և Կ. Ս. Կրիշնանից անկախ), իսկ 1931 թ.՝ լույսի ընտրական ցրման երևույթը։

Օրգանական մոլեկուլների հայրենական սպեկտրոսկոպիայի հիմնադիրն է։ Մշակել է մետաղների ու համաձուլվածքների, ինչպես նաև օրգանական բարդ խառնուրդների սպեկտրային վերլուծության մեթոդները (ԽՍՀՄ պետական մրցանակ, 1941)։ Օպտիկայի հայտնի դասընթացի հեղինակն է, ֆիզիկայի տարրական դասագրքի (1-3 հատորներ) խմբագիրը։

Պարգևներ 
Պարգևատրվել է Լենինի 2 շքանշանով։

Գրականություն 
 Гинзбург В. Л., Фабелинский И. Л. «К истории открытия Комбинационного Рассеяния Света»
 Ландсберг, Григорий Самуилович на официальном сайте РАН
 Ландсберг Григорий — статья из Электронной еврейской энциклопедии
 Храмов Ю. А. Ландсберг Григорий Самуилович // Физики։ Биографический справочник / Под ред. А. И. Ахиезера. — Изд. 2-е, испр. и дополн. — М.։ Наука, 1983. — С. 153. — 400 с. — 200 000 экз. (в пер.)

Ծանոթագրություններ 

Խորհրդային ֆիզիկոսներ
Մոսկվա քաղաքում մահացածներ
Ռուս ֆիզիկոսներ
Ֆիզիկոսներ այբբենական կարգով
20-րդ դարի ֆիզիկոսներ
ԽՍՀՄ ԳԱ իսկական անդամներ
Մոսկվայի պետական համալսարանի պրոֆեսորներ‎
Խորհրդային գյուտարարներ
Մոսկվայի պետական համալսարանի դասախոսներ
Մոսկվայի պետական համալսարանի շրջանավարտներ
Ռուս գյուտարարներ
Ֆիզիկամաթեմատիկական գիտությունների դոկտորներ